\NormalFont\ShortTitle{OBADIA}

{\MTB NINA PAPI

\par }{\MT A OBADIA

\par }{\IMT Na Vuresi Makaliana Na Omea Ara Marea Tana Papi Iani

\par }{\IP Na papi kurikuri iani, aia nina papi
{\BD{A Obadia}}, ara marea tana tagu kalina igira na Babilon ara toroutsaninogoa na vera ni Jerusalem. Migira na Edom, kesa goto gaqira gala igira na Israel ara gini magemage kalina ara rongomia laka e puka nogo na Jerusalem, mara mai kara sangagira na mane vaumate ni Babilon na sekoliaqira na Israel ma na lauana niqira omea levolevo. Mi tana tagu nogo ia, maia Obadia na propete e katevulagia laka God sauba ke kedegira na Edom, kolugira goto na puku tavosi sui ara vaigalagi kolua na Israel.

\par }{\IOT Na Omea Ara Totu Tana Papi Iani

\par }{\IO Gaqira kede na Edom
{\IOR{1-14}}

\par }{\IO Nina dani na Taovia
{\IOR{15-21}}



\par }\OneChap {\SH Na Taovia Sauba Ke Kedegira Na Edom
\par }
{\PP \VerseOne{1}Iani nogo e vaga nina kategoko a Obadia tana rongona na omea aia na Taovia God e tsarinogoa tana rongoqira na tinoni ni Edom. Na Taovia e molovanoa kesa nina mane adigoko i laoqira na puku na tinoni sui, migita sui a rongominogoa nina goko. Maia e tsarivaganana: “!Kamu tû, ma ka ba na vailabu koluaqira na Edom!”


\par }{\PP \VS{2}Ma na Taovia e tsarivaganana vanigira na Edom: “Inau sauba kau naua migamu kamu tau saikesa susuliga, migira na tinoni sui sauba kara peagamu lê.

\VS{3}Nimui kaekae segeni nogo e perobulesigamu. Igamu amu barapoliginia na vatu kakai nimui verabau pukuga, mamu totu kaekae i kelana na vungavunga, me vaga ia, migamu amu tsarivanigamu segeni, ‘?Laka asei nomoa ke tangomana na raqa tsunaliada igita?’

\VS{4}Me atsa moa ti kamu dona na lovo dato ao vaga moa na manuloki, ma kamu ba aqosi veramui i laoqira na veitugu, minau sauba nomoa kau raqa tsunagamu.


\par }{\PP \VS{5}“Kalina igira na mane komi ara mai na komi tana bongi, migira ara adia moa na omea ara padangaoa. Mi kalina igira na tinoni ara ba pitsua niqira vuana uaeni, mara mologira ke visana kara totuvisu. Bâ, migamu sauba igira gamui gala e utu kara nauvaganana ia. Sauba nomoa kara suilavaginigamu saikesa, me ke tau goto totuvisu ke kesa.

\VS{6}Migamu na kukuana a Esau, sauba kara lauligi tanigamu pipi sui nimui omea loki matena.

\VS{7}Migira sui ara sai alaala kolugamu kalina ia, sauba kara perobulesigamu moa ma kara tsialigigamu tania na veramui. Migira na tinoni ara tobarago kolugamu kalina ia, sauba kara tuliusigamu tana vailabu. Migira gamui saidou ara sangapata kolugamu tana mutsa, sauba kara molo gamui taviti, ma kara veitsarigamui ma kara tsaria, ?Me laka iava e ba liu niqira sasaga loki na Edom kalina ia?’


\par }{\PP \VS{8}“Mi tana dani i tana inau kau kedegamu igamu na Edom, me sauba kau matesiligigira sui lakalaka nimui mane sasaga, ma kau suilavagini saikesalia gamui sasaga loki.

\VS{9}Migamu na mane ni Teman amu dona sosongo na veilabu sauba kamu viri gariri tana matagu. Eo, sauba kau matesiligigamu popono igamu na mane vaumate tana puku konina a Esau.


\par }{\SH Na Rongona Gana Kede na Edom
\par }
{\PP \VS{10}“Tana rongona nogo igamu amu komigira mamu labumatesigira na tasimui,\FTNT{*}{{\FR 1:10 }{\FR{10
}}{\FT{Igira na Israel na kukuana a Jakob, ma Jakob na tasina batso a Esau, ma Esau na mumuaqira na Edom.}}} igira na kukuana a Jakob, te inau sauba kau toroutsanigamu saikesa, me ke paluvangamamui na dani ma na dani.

\VS{11}Tana tagu kalina igira gaqira gala na Juda ara mai mara vui pukalia na matsapakapuna na Jerusalem, mara lauligigira sui niqira omea tatamani mara tuvari votagira i laoqira segeni, migamu amu tu tabaligi mamu morosigira lê moa, mamu tau goto sangagira na Juda. Me vaga ia, migamu amu kesaniatsa kolugira moa na mane vanga komi igira.


\par }{\PP \VS{12-14}Ma na omea vaga igamu au nauvanigira na Juda igira na tasimui e tau saikesa dou. Igamu amu sekoli sosongoligira, mamu gini magemage moa tana dani ara mai na gala mara toroutsania na veraqira. Mamu tsirigira mamu kiataginigira moa kalina e gadovigira na rota loki. Mi tana tagu kalina igira niqu tinoni inau ara totu tana seko, migamu amu sage tana veraqira mamu gini mage na morosiana niqira rota, mamu sanga na lauligiana niqira omea tatamani. Mamu ba totukapusigotoa na masanga sautu, gana kamu tangoliginigira igira ara tovoa na tsogoligi, mamu molobagira i limaqira gaqira gala.


\par }{\SH God Sauba Ke Pedegira Na Tinoni Sui
\par }
{\PP \VS{15}“Eo, e varavara mai nogo na dani i tana inau sauba kau pedegira na tinoni sui. Migamu na Edom, na omea seko vaga amu naua, sauba kara nauvisu vanigamu goto. Ma nimui sasaga tabaru sauba kara gadovisutugua i konimui segeni.

\VS{16}Niqu tinoni inau ara inuvinogoa na tseu vavai na kede tana niqu vungavunga tabu. Me sauba ti igira sui lakalaka na tinoni tavosi ara totu polipoligira kara inuvigotoa na tseu vavai na kede, me ke vavai goto bâ. Me sauba kara inuvi korasia ma kara gini nangaligi saikesa.


\par }{\SH Sauba Ke Managaqira na Israel
\par }
{\PP \VS{17}“Me sauba nomoa kara visana niqu tinoni kara ba tsogoravi tana Vungavunga Sion, mi tana nauna nogo ia sauba ke lia niqu nauna tabu inau. Migira na kukuana a Jakob sauba kara adivisutugua na kao inau au sauvanigira nogo tana idana.

\VS{18}Ma ka niqira tinoni a Jakob ma Josep sauba kara vaga saikesa nogo na lake, sauba kara tû ma kara toroutsanigira sui lakalaka nina tinoni a Esau vaga nogo kalina na lake e iruvia na buruburu makede me ganisuia. Me ke tagara goto sa kukuana a Esau ke pitsa tania na mate. Inau nogo na Taovia au tsaria na omea iani.


\par }{\PP \VS{19}“Mi tana migira na tinoni tana Juda tabana iata sauba kara ba totuvia na Edom, migira tana tuana tetena tabana i tasi sauba kara ba tangolia na Pilistia. Migira na Israel sauba kara ba aditamaniqira na butona momoru tana Epraim ma na Samaria. Migira na tinoni ni Benjamin sauba kara adia na Gilead.

\VS{20}Migira sui na tinoni ni Israel tabana i vava, igira ara aditsekavanogira tana vera tavosi i sau, sauba kara visumai, ma kara tangolia na Ponisia tsau bâ i Sarepat tabana i vava. Migira na tinoni ni Jerusalem, igira ara aditsekavanogira i Sardis, sauba kara ba tangoligira na vera tana Juda tabana i ata.

\VS{21}Migira na tinoni ni Jerusalem ara tangomana tana veilabu sauba kara ba tangolia na Edom ma kara tagaovi kaputia. Minau segeni nogo na Taovia sauba kau lia niqira taovia tsapakae.”

\par }