\NormalFont\ShortTitle{PILEMON}

{\MTB NINA LETA A PAULO VANIA

\par }{\MT A PILEMON

\par }{\IMT Na Vuresi Makaliana Na Omea Ara Marea Tana Papi Iani

\par }{\IP A Pilemon aia kesa na tinoni tangisoa i Kolose. Me lia goto na Kristiano, me sangasage tana niqira saikolu na tinoni tutuni i Kolose. Maia e tamanina kesa nina tseka, a Onesimus na asana. Me kesa dani, a Onesimus na tseka e tsogo tania gana taovia. Me vano me ba tsau i Roma. Mi tana ara ka vaitsodogi kaira a Paulo, kalina a Paulo e totu moa i laona na vale sosori. Ma Paulo e sasania a Onesimus maia e lia na Kristiano. Mi muri maia Paulo e pada laka ke molovisutugua a Onesimus i konina gana taovia. Maia e tuu me mamare baa vania a Pilemon, me ngasuginia ke galuve visutugua nina tseka. Ke adivisudoua moa i valena, tau vaga laka aia kesa nina tseka moa, me vaga goto kesa na tasina i laona na Taovia. (16)

\par }{\IOT Na Omea Ara Totu Tana Papi Iani

\par }{\IO Nina goko idaida a Paulo
{\IOR{1-3}}

\par }{\IO A Paulo e tsonikaea a Pilemon
{\IOR{4-7}}

\par }{\IO Nina nonovisu tana rongona a Onesimus
{\IOR{8-22}}

\par }{\IO Nina goko na vaimolo
{\IOR{23-25}}



\par }\OneChap {\PP \VerseOne{1-2}I kagami inau a Paulo ma Timoti aia na tasida, kagami ami ka mamare ba vanigo igoe a Pilemon, ka kulamami ma kagamami aqokolu, me vanigira na tinoni tutuni ara saikolu i valemu. Me vanigotoa na tasida ko Apia, maia goto a Arkipus gada duli dou tana vailabu tana rongona na lotu. Mi kalina kagami a Timoti ami ka marea na leta iani vanigo, minau au totu moa i laona na vale sosori.


\par }{\PP \VS{3}Ami ka nongikaira God na Tamada, ma Iesu Kristo nida Taovia, kara ka vangalaka vanigamu, ma kara ka uvanigamu na rago.


\par }{\SH Nina Galuve ma Nina Tutuni a Pilemon
\par }
{\PP \VS{4}Kulaqu a Pilemon, pipi dani kalina inau au tuu na nonginongi mau padago moa igoe, mau soadoua niqu God na matemu.

\VS{5}Rongona inau au rongominogoa laka igoe o galuvegira sui nina tinoni God, mo tutunina kakai a Iesu na Taovia.

\VS{6}Au nongia God laka kalina igoe o patakolugira na tinoni tavosi tana nimu tutuni, maia ke naua migoe ko gini reigadovia dou baa na omea dou sui igita a tamanina tana nida mauripata koluana a Iesu Kristo.

\VS{7}!Eo, kulaqu lakalaka, au gini mage loki, me gini dou sosongo na tobaqu kalina au rongomia na gokona laka igoe o galuve sosongoligira sui nina tinoni God, mo malagaisigira, me gini mage sosongo na tobaqira!


\par }{\SH A Paulo e Ngasua a Pilemon Ke Galuvevisua a Onesimus
\par }
{\PP \VS{8}Baa, mi kalina eni inau au ngaoa kau ngasugo, igoe a Pilemon, kesa na omea tana rongona a Onesimus. Eo, e mana, e tuguau kau ketsaligo tana asana a Iesu Kristo na nauana ia, rongona e nimu aqo nomoa igoe na nauana.

\VS{9}Ma na rongona inau au galuvego, te au pada kau ngasugo lee moa. Eo, inau a Paulo nina maneaqo a Iesu Kristo mau tototu moa tana vale sosori kalina eni tana rongona niqu aqo vaniana aia.

\VS{10}Minau nogo au ngasugo kesa na omea tana rongona a Onesimus nimu tseka. Aia e lia nogo vaga kesa na dalequ i laona a Iesu Kristo, rongona kalina aia e maitsau i koniqu tana vale sosori, minau au sasania, maia e lia na tinoni tutuni, minau au lia vaga nogo ti na tamana aia.

\VS{11}I votangana aia e tau lelee naua sa aqo ke pelugo igoe. Mi kalina eni, au dona laka nina aqo sauba ke dou me ke pelukaita sui.


\par }{\PP \VS{12}Mi kalina eni inau au moloa a Onesimus ke visubatugua i konimu igoe, ma na papadaqu popono inau e tsarimurina baa.

\VS{13}Au padangaoragoa laka aia ke totuvisu koluau moa ieni, kalina au totu moa i laona na vale sosori tana rongona na Turupatu Dou. Maia ke sangaau ngiti tugumu igoe.

\VS{14}Mau tau moa ngaoa na tangolivisuana babaa moa ia, ti vaga ko tau tami talu igoe. Au tau ngaoa kau raiginigo ko sangaau. Tagara. Au ngaoa moa laka ko naua tana nimu kili segeni igoe.


\par }{\PP \VS{15}Eo, me tau utu ngatsu ke kesa na rongona dou te a Onesimus e gini totu ao tanigo vaga ia kesa tana tagu tetelo. Mi kalina eni aia sauba ke visubatugua i konimu, me ke totu kolugo saviliu.

\VS{16}Mi kalina eni aia e tau moa nimu tseka, aia e dou liusia baa na tseka. E lia nogo kesa na tasida galugaluve i laona a Iesu Kristo. Inau au padaloki sosongolia ia. !Migoe sauba ko padaloki sosongoli baa, rongona aia e visu i konimu vaga kesa nimu tseka dou, me vaga goto kesa na tasimu i laona na Taovia!


\par }{\PP \VS{17}Baa, ma ti vaga igoe ko pada laka inau manana kesa gamu duli tana aqo vania na Taovia, me dou ti ko soalaka douvisutugua a Onesimus i valemu, vaga nogo ti ko soalakaau inau.

\VS{18}Me ti vaga aia ke nausekoli vanigo sa omea, se ke gini loaga sa omea i konimu i sau, me dou ti ko maretsunagira moa tana asaqu inau na omea sui aia e gini loaga i konimu.

\VS{19}Ko reia. Na goko iani au mareginia na limaqu segeni:
{\IT{Inau a Paulo sauba kau tuguvisu popono vanigo pipi nimu omea.}} Minau moa e utu kau katelivisu vanigo niqu aqo dou sui au nauvanigo igoe, te o gini lia na tinoni tutuni.

\VS{20}!Eo, tasiqu i laona a Iesu Kristo, au nongigo kiki, tana asana na Taovia, ko adivisudoua moa a Onesimus, me ke gini mage dou na tobaqu!


\par }{\PP \VS{21}Au mare baa vanigo na leta iani rongona inau au norugo a Pilemon, laka sauba igoe ko naua na omea au ngasuginigo, mo ko naudou liusia baa.

\VS{22}Me kesa goto na omea au ngaoa kau nongigo. Au ngaoa ko vangarau manogati vaniau kesa niqu voki i tana kau totu, rongona au norua God laka ke rongomia nimui nonginongi igamu sui, me ke tamivaniau ma kau visubatugua i konimui i Kolose.


\par }{\SH Na Susuina Nina Leta
\par }
{\PP \VS{23}A Epapras, aia e totu koluau ieni tana vale sosori rongona nina aqo vania a Iesu Kristo, aia e pada sosongoligo goto igoe,

\VS{24}kolutugira goto gaqu aqokolu aia a Marko, ma Aristakus, ma Demas, ma Luka.


\par }{\PP \VS{25}Au nongia a Iesu Kristo nida Taovia aia ke vangalaka vanigamu sui.

\par }