\NormalFont\ShortTitle{2 IOANE}

{\MTB NA RUKANINA NINA LETA

\par }{\MT A IOANE

\par }{\IMT Na Vuresi Makaliana Na Omea Ara Marea tana Papi Iani

\par }{\IP Tana rukanina leta e marea a Ioane, aia e soagini segenina laka aia nogo e kesa na tagao tana lotu, me mamare vania kesa na “daki dou” kolugira na “dalena”. Na “daki dou” e kalea tana rongona kesa na saikolu na tinoni tutuni. Ma na “dalena” laka igira nogoria na tinoni ara totu tana saikolu ia. Mi laona nina mamare kurikuri iani, a Ioane e raiginigira kara vaigaluvegi, ma kara kana tanigira na tarai peropero ma niqira sasani sasi.

\par }{\IOT Na Omea Ara Totu Tana Papi Iani

\par }{\IO Nina goko idaida a Ioane
{\IOR{1–3}}

\par }{\IO Na manana ma na vaigaluvegi
{\IOR{4–6}}

\par }{\IO Na parovata tana rongona na sasani peropero
{\IOR{7–11}}

\par }{\IO Na susuina nina leta
{\IOR{12–13}}



\par }\OneChap {\PP \VerseOne{1}Inau nogo kesa na tagao tana lotu, au marea na leta iani vanigo, igoe na daki dou, me vanigira goto igira sui na dalemu. Inau au galuvegamu manana. Me tau laka inau segeniqu moa au galuvegamu. Igira sui goto ara donaginia na manana, igira goto ara galuvegamu,

\VS{2}rongona na manana e totu nogo i laona na tobada, me sauba ke totu kolugita saviliu.


\par }{\PP \VS{3}Au nongikaira God Tamana, ma Iesu Kristo aia na Dalena na Tamana, kara ka vangalaka vanigita. Ma kara ka dangaliginigita na galuve ma na rago, tana manana ma na vaigaluvegi laka.


\par }{\SH Na Manana ma na Vaigaluvegi
\par }
{\PP \VS{4}E gini mage loki sosongo na tobaqu, kalina au rongomia laka visana na dalemu ara mauri muria na manana, vaga nogo e ketsaligita God na Tamada ka naua.

\VS{5}Te au nongigo igoe na daki dou: laka e dou ti igita sui ka vaigaluvegi. Ma na omea inau au gini marevanigo e tau na ketsa vaolu. Aia nogo na ketsa igita a adia tu mai nogo tana tuturigana.

\VS{6}Ma na galuve vaga ia inau au gini goko vanigamu, aia nogo laka igita sui nida aqo ka muridougira nina ketsa God. Ma na ketsa inau au gini mamare vanigamu kalina ia, igamu amu rongomi suinogoa tuu tana tuturigana e tau tagara: aia nogoria laka igamu sui nimui aqo kamu mauri tana vaigaluvegi.


\par }{\PP \VS{7}Ara danga sosongo na tinoni peropero ara viri liu bamai tana barangengo popono. Na tinoni vaga nogo igira ara dona na tiatagarana laka a Iesu Kristo e tau lia na tinoni manana. Masei e tsaria na goko vaga ia, maia nogo na tinoni peropero, maia nogoria gana gala a Iesu Kristo.

\VS{8}Kamu parovata dou igamu, rongona kamu tau nangalilegira na vuana na aqo dou sui amu naugira nogo, me ke kesa dani sauba igamu kamu tamanina popono na peluna na omea amu aqo matena.


\par }{\PP \VS{9}Pipi sei e tau muridoua nina sasani a Iesu Kristo, me liu tevateva tania, na tinoni vaga ia, God e tau totu i konina. Masei moa e muridou kalavatavia nina sasani a Iesu Kristo, aia nogoria na tinoni vaga ia, kaira sui God Tamana ma Dalena ara ka totu i konina.

\VS{10}Me ti vaga ke mai i konimui kesa, me ke sasaniginigamu ke kesa segeni na vatana na sasani, ma kamu laka na tamivaniana ke sage i valemui, ma kamu laka goto na goko dou vaniana.

\VS{11}Rongona ti vaga ke kesa ke goko kolua na tinoni vaga ia, me vaga moa ti ke sangapata kolunogoa tana nina nauseko.


\par }{\PP \VS{12}Ara danga rago na omea inau au kilia na tsariana vanigamu igamu, mau tau moa ngaoa kau maregira vanigamu. Au amesia moa kau laba segeniqu i konimui, mi tana ti kau turupatuna vanigamu. Ia nogo ke vaga ma ka gini magemage sui igita.


\par }{\PP \VS{13}Migira sui na kulamui galugaluve tana vera iani ara pada sosongoligamu.

\par }